*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*120. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

Tájékoztató a Bátaszék víziközmű rendszer műszaki állapotáról és fejlesztési igényeiről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság: 2022. 06. 21 |

***Tisztelt Képviselő-testület!***

Az Egyesült Regionális Önkormányzati Víziközmű Zrt. elkészítette a Bátaszék víziközmű rendszer műszaki állapotát és fejlesztési igényeit bemutató dokumentumot.

Ez a dokumentumok Bátaszék és térségének ivóvíz ellátó és ivóvíz tisztító rendszerét, szennyvíz elvezető, és szennyvíz tisztító rendszerét mutatja be, különös tekintettel a rendszer jelenlegi felépítésére, üzemeltetésére, műszaki állapotára, és az elkövetkező tíz évben elvégzendő azon fejlesztések bemutatására, melyek feltétlenül szükségesek a szolgáltatás biztonságos, gazdaságos és fenntartható módon történő végzéséhez.

**A)**

Ivóvíz rendszer tulajdonosa:

Bátaszék Város Önkormányzata

Báta Község Önkormányzata

Alsónyék Község Önkormányzata

Pörböly Község Önkormányzata

A bátaszéki ivóvíz elosztó hálózat hossza 33 174 fm.

Fejlesztési igények bemutatása:

1. Ivóvíz termelő kutak

A Bátaszék településen található ivóvíz termelő kutak 4 település (Bátaszék-Alsónyék-Pörböly-Báta) vízellátását biztosítja. Jelenleg a vízbázison 3 kút található. Mindhárom kút termelő kút.

A 4 településen a napjainkban megnövekedett vízigények miatt szükséges az ellátás biztonságának növelése érdekében egy 4. termelő kút létesítése.

Az üzembiztonság további növelése érdekében a már meglévő termelő kutakhoz tartalék szivattyúk beszerzése szükséges.

1. Ivóvíz tisztító telepen

A meglévő ivóvíz tisztító mű 2014-ben létesült mely 4 település (Bátaszék-Alsónyék-Pörböly-Báta) ivóvíz tisztításáért felelős. A technológia fejlesztése nem szükséges.

A hálózati hibaelhárításokkal járó helyreállítási munkákhoz jelenleg 20-30 km távolságból szállítjuk a szükséges anyagokat (föld, homok, zúzottkő stb). A szállítási költség és a helyreállítás időtartama is csökkenthető egy a vízműtelep területén kialakított beton burkolatú 200 m2 – es depó létesítésével.

1. Ivóvíz átemelőkön

A Bátaszék-Alsónyék-Pörböly-Báta ivóvízrendszer hálózati átemelői 2014-ben létesültek. Az átemelő telepek szivattyú ellátottsága jelenleg 1+1 (üzemelő+melegtartalék) kialakításúak. Hidegtartalékkal azonban egyik átemelő sem rendelkezik. Az üzembiztonság érdekében szivattyúk beszerzése szükséges.

1. Távvezetéken

A távvezetékek 2014- ben létesültek. Fejlesztésük nem szükséges.

1. Ivóvíz elosztó hálózaton

Az elosztó hálózat több mint 40 éves. A vezetékek az elmúlt közel 40 év alatt szinte sehol nem lettek kiváltva. A rendszeres csőtörések és hálózati vízminőségi problémák miatt elengedhetetlen, hogy az azbesztcement vezetékek kiváltásra kerüljenek.

A hálózaton lévő elzáró szerelvények, tűzcsapok, közkifolyók nagy része szintén a hálózattal egy időben került kiépítésre. Ezen szerelvények karbantartása nehézkes és költséges.

Az elzáró szerelvények többsége nem zár, ezáltal karbantartás vagy meghibásodás esetén nagy területet kell kizárni. Ami azt eredményezi, hogy sokkal több fogyasztó marad a javítási, karbantartási időszak alatt víz nélkül.

A tűzcsapok nagy része még föld alatti, ezen tűzcsapok cseréje a tűzbiztonság érdekében fontos lenne. Ezen tűzcsapok javítása alkatrész hiányában nem lehetséges.

A közkifolyók, melynek többsége mintavételi pont is egyben, felújítása, valamint vízmérővel történő ellátásuk fontos szempont, hogy a hálózati pontokon a vízminőséget ne csak mi, hanem a Népegészségügyi hatóság is tudja vizsgálni.

Az ivóvíz bekötések nagy része vas és ólom cső, kisebb részben KPE cső. A meghibásodásaink nagy része a bekötéseken történő csőtörésekből adódik. Ami az elfolyt nem értékesített ivóvíz mennyiségét növeli. Ez jelentős többlet költséget jelent. A bekötések kiváltásával jelentősen lehetne csökkenteni az előbb említett költségeket.

1. Ivóvíz tárolóknál

Bátaszék vízműtelepén található Bátaszék város vízellátását biztosító 200 m3-es glóbusz vezetékeinek és szerelvényeinek cseréje.

Az egyes beavatkozások becsült költségeit az alábbi táblázat tartalmazza:

|  |  |  |  |
| --- | --- | --- | --- |
| **BÁTSZÉK, BÁTA, ALSÓNYÉK, PÖRBÖLY KISTÉRSÉGI VÍZMŰ IVÓVÍZRENDSZEREINEK FEJLESZTÉSI IGÉNYEI** | | | |
| **Sorszám** |  | **Fejlesztési feladatok 0 - 2 évben** | **Fejlesztési feladatok költségei mai nettó áron 0 - 2 évben (Ft)** |
| 1. | Bátaszék Báta Pörböly Alsónyék | *Új kút fúrása* | ***40 000 000*** |
| 2. | *Tartalék kútszivattyúk beszerzése( 3 db)* | ***3 000 000*** |
| 3. | *Depótér kialakítása a vízműtelepen* | ***3 500 000*** |
| 4. | Bátaszék | *Technológiai és hálózati tartalékszivattyú beszerzése (1-1 db)* | ***1 450 000*** |
| 5. | *Bátaszék Garay utcarekonstrukcióval nem érintett szakasza NA 80 azbesztcement 900 fm, ivóvízvezeték rekonstrukció, a vezetékhez tartozó csomóponti elzárószerelvények cseréje, valamint a házi bekötő vezetékek kiváltása 90 db* | ***67 500 000*** |
| 6. | *Csomóponti elzárószerelvények cseréje (2 csomópont)* | ***700 000*** |
|  |  | ***Összes felújítási költség 0 - 2 évben*** | ***116 150 000*** |
|  |  |  |  |
|  |  | **Fejlesztési feladatok 3 - 5 évben** | **Fejlesztési feladatok költségei mai nettó áron 3 - 5 évben (Ft)** |
| 7. | Bátaszék | *Bátaszék Deák Ferenc utca déli szakasza NA 100 azbesztcement 400 fm, ivóvízvezeték rekonstrukció, a vezetékhez tartozó csomóponti elzárószerelvények cseréje, valamint a házi bekötő vezetékek kiváltása 48 db* | ***30 000 000*** |
| 8. | *Csomóponti szerelvények cseréje (2 csomópont)* | ***700 000*** |
|  |  | ***Összes felujítási költség 3 - 5 évben*** | ***30 700 000*** |
|  |  |  |  |
|  |  | **Fejlesztési feladatok 6 - 10 évben** | **Fejlesztési feladatok költségei mai nettó áron 6 - 10 évben (Ft)** |
| 9. | Bátaszék | *Bátaszék Deák Ferenc utca déli szakasza NA 100 azbesztcement fennmaradó 400 fm, ivóvízvezeték rekonstrukció, a vezetékhez tartozó csomóponti elzárószerelvények cseréje, valamint a házi bekötő vezetékek kiváltása 48 db* | ***30 000 000*** |
| 10. | *Csomóponti elzárószerelvények cseréje (1 csomópont)* | ***350 000*** |
|  |  | ***Összes felújítási költség 6 - 10 évben*** | ***30 350 000*** |
|  |  | **Felújítási költség mindösszesen** | **177 200 000** |

**B)**

Szennyvíz rendszer tulajdonosa:

Bátaszék Város Önkormányzata

Báta Község Önkormányzata

Bátaapáti Község Önkormányzata

Alsónána Község Önkormányzata

Mórágy Község Önkormányzata

A bátaszéki gravitációs hálózat hossza 26 358 fm.

Fejlesztési igények bemutatása:

1.) Szennyvíz hálózat

A bátaszéki szennyvíz hálózat több ütemben, az 1970-es évek végétől egészen napjainkig épült, hiszen a Kövesdi és Lajvéri városrészek csatornázása 2019-ben épült. 2002-ben a környező települések csatornázásával regionális rendszerű lett a szennyvíz elvezető hálózat. A csőanyagok mindenhol ø 200 mm átmérőjűek, KG PVC anyagúak. A rendszer állapota korának megfelelő, nincs tudomásunk törött, sérült, vagy ellenirányú lejtésű szakaszokról. A tisztító aknák ø 800 mm-es beton, illetve ø 300 mm-es műanyag aknák. Az aknák egymástól lévő távolsága megfelelő, a csatornarendszer könnyen tisztítható. A beton aknáknál kis mértékben tapasztalható betonkorrózió. Beton és aknafedlap korrózió ott lép fel egyedül, amely aknákba van bekötve egyes átemelők nyomócsövének vége. A szennyvíz csatornák nem túl mélyen, 2 – 3 méteren helyezkednek el. A település belterülete gyakorlatilag 100 %-ban csatornázott. A legkorábban készült csatornaszakaszok sok esetben nem a szabványoknak megfelelően létesültek. Ezeken a szakaszokon több lakossági panasszal is járó hibát kell elhárítanunk. Ilyen az Ady E, Babits u, Költsey u szakaszok.

2.) Szennyvíz átemelőkön

12 db szennyvíz átemelő lett kiépítve. Építészetileg a kialakításuk nagyrészt megfelelő, kivételt képez viszont a végátemelő a Mozi térnél, ott nincsen kialakítva megkerülő ág illetve szerelvény akna. A többi átemelő rendben van, betonkorrózió sem jellemző.

Gépészeti szempontból az átemelők jók, a nyomócsövek, szerelvények, vezetőcsövek anyaga időálló, jó állapotú. egyedül a beépített szivattyúk száma (kevés) és elavult típusa okoz gondot, melyet folyamatosan javítunk.

Elektromos állapot: az elektromos szekrények állapota is jó, összességében nagy baj nincs velük. Mindegyik rendelkezik egyszerű távfelügyeleti lehetőségekkel.

3.) Szennyvíz tisztító telepen

A korábbi rossz állapotú szennyvíz telep 2019-ben teljes felújításon esett át, melynek során majdnem teljes gépészeti, elektromos és építészeti átépítés történt, kapacitás bővítéssel, és Bátaszéki városrészek (Lajvér, Kövesd, Gauzer telep) becsatornázásával. Ez, illetve Báta csatornázásának befejezése indokolta a telep kapacitás bővítését.

A telep ugyan újnak számít, ennek megfelelően állapota jó, de természetesen a folyamatos használatból erednek meghibásodások.

Szivattyúk, keverők, légbefúvók hibái: itt a gépek természetes kopására kell gondolni, mely érinti a szivattyúkat (járókerekek, tömítések), a keverőket (keverő lapátok, tömítések), és a légbefúvó kompresszorokat (tömítések, kompresszor lapátok). Ezek cseréje, javítása a hiba felfedezésekor indokolt.

A Meglévő 3 légbefúvó kompresszor közül 2 jelenleg is javítás alatt áll. Szerencsére az energiahatékonyság javító pályázat keretében érkező fúvó megoldja a problémát. Ennek ellenére a meghibásodott kompresszorok javítása szükséges a tartalék képzés miatt.

Elektromos berendezések hibái: Az elektromos vezérlő egységek és mérő szondák (szinttávadók, oldott oxigén mérő, frekvencia szabályzók, jeltávadók, stb.) is meghibásodnak, ezek is a használat során, külső, káros behatás nélkül is. Ezek rossz állapota vezethet akár a teljes tisztítási folyamat leállásához, melynek következményei igen károsak.

|  |  |  |
| --- | --- | --- |
| **BÁTASZÉK TELEPÜLÉS SZENNYVÍZ RENDSZEREINEK FEJLESZTÉSI IGÉNYEI** | | |
| **Sorszám** | **Fejlesztési feladatok 0 - 2 évben** | **Fejlesztési feladatok költségei mai nettó áron 0 - 2 évben (Ft)** |
| 1. | *szennyvíz rendszer tisztító aknák rekonstrukciója* | *900 000* |
| 2. | *szennyvíz szivattyú mechanikai alkatrészenek javítása mai áron* | *7 500 000* |
| 3. | *átemelő vezérlő elektronika javítása mai áron* | *660 000* |
| 4. | ***Összes felújítási költség 0 - 2 évben*** | ***9 060 000*** |
|  |  |  |
| **Sorszám** | **Fejlesztési feladatok 3 - 5 évben** | **Fejlesztési feladatok költségei mai nettó áron 3 - 5 évben (Ft)** |
| 5. | *szennyvíz tisztító aknák rekonstrukciója* | ***1 800 000*** |
| 6. | *szennyvíz bekötő vezetékek rekonstrukciója* | ***520 000*** |
| 7. | *szennyvíz szivattyú mechanikai alkatrészenek javítása mai áron* | ***10 000 000*** |
| 8. | *átemelő vezérlő elektronika javítása mai áron* | ***1 100 000*** |
| 9. | ***Összes felújítási költség 3 - 5 évben*** | ***13 420 000*** |
|  |  |  |
| **Sorszám** | **Fejlesztési feladatok 6 - 10 évben** | **Fejlesztési feladatok költségei mai nettó áron 6 - 10 évben (Ft)** |
| 10. | *szennyvíz tisztító aknák rekonstrukciója* | ***3 000 000*** |
| 11. | *szennyvíz bekötő vezetékek rekonstrukciója* | ***1 300 000*** |
| 12. | *sérült, rongálódott gerincvezetékek javítása* | ***5 000 000*** |
| 13. | *szennyvíz szivattyúk cseréje mai áron* | ***10 000 000*** |
| 14. | *átemelő vezérlő elektronika javítása mai áron* | ***1 650 000*** |
| 15. | *átemelő vezérlő elektronika cseréje mai áron* | ***4 000 000*** |
|  | ***Összes felújítási költség 6 - 10 évben*** | ***24 950 000*** |
|  |  |  |
|  | ***Felújítási költség mindösszesen*** | ***47 430 000*** |

|  |  |  |
| --- | --- | --- |
| **SZENNYVÍZ TISZTÍTÓ TELEP FEJLESZTÉSI IGÉNYEI** | | |
| **Sorszám** | **Fejlesztési feladatok 0 - 2 évben** | **Fejlesztési feladatok költségei mai nettó áron 0 - 2 évben (Ft)** |
| 1. | *telepi szivattyúk, keverők felújítása mai áron* | ***2 000 000*** |
| 2. | *gépi rács keféjének cseréje mai áron (típustól függően)* | ***350 000*** |
| 3. | *elektromos vezérlő berendezések (szintjelző, szintkapcsoló, elektromos alkatrészek) javítása mai áron* | ***100 000*** |
| 4. | ***Összes felújítási költség 0 - 2 évben*** | ***2 450 000*** |
|  |  |  |
| **Sorszám** | **Fejlesztési feladatok 3 - 5 évben** | **Fejlesztési feladatok költségei mai nettó áron 3 - 5 évben (Ft)** |
| 5. | *telepi szivattyúk, keverők felújítása mai áron* | ***2 000 000*** |
| 6. | *vezérlő villamos berendezések (pl. frekvencia szabályzó) felújítása mai áron* | ***1 300 000*** |
| 7. | *szennyvíz iszap szivattyú javítása* | ***500 000*** |
| 8. | *szennyvíz iszap víztelenítő vegyszer beoldó és -adagoló berendezés felújítása* | ***900 000*** |
| 9. | *légbefúvó kompresszorok felújítása mai áron* | ***600 000*** |
| 10. | *oldott oxigén mérő szonda cseréje mai áron* | ***900 000*** |
| 11. | *iszap csigás prés vezérlés javítása* | ***600 000*** |
| 12. | ***Összes felújítási költség 3 - 5 évben*** | ***6 800 000*** |
|  |  |  |
| **Sorszám** | **Fejlesztési feladatok 6 - 10 évben** | **Fejlesztési feladatok költségei mai nettó áron 6 - 10 évben (Ft)** |
| 13. | *légbefúvó kompresszorok felújítása mai áron* | ***1 400 000*** |
| 14. | *szennyvíz szivattyúk cseréje mai áron* | ***2 200 000*** |
| 15. | *szennyvíz tisztító telep elektromos berendezéseinek cseréje mai áron* | ***600 000*** |
| 16. | *szennyvíz iszap szivattyú cseréje* | ***900 000*** |
| 17. | *szennyvíz iszap csigás prés teljes rekonstrukciója mai áron* | ***2 300 000*** |
| 18. | ***Összes felújítási költség 6 - 10 évben*** | ***7 400 000*** |
|  |  |  |
| **Sorszám** | **Tartalék berendezések beszerzése a szennyvíz tisztító telepen** | **Tartalék berendezések beszerzésének költségei mai nettó áron (Ft)** |
| 19. | *szennyvíz telepi keverő beszerzése mai áron* | ***700 000*** |
| 20. | *szennyvíz telepi iszap szivattyú beszerzése* | ***800 000*** |
| 21. | *Belső átemelő szivattyú beszerzése mai áron* | ***2 000 000*** |
| 22. | *Nitrát recirkulációs szivattyú beszerzése mai áron* | ***1 200 000*** |
| 23. | **Tartalék berendezések beszerzése összesen** | ***4 700 000*** |
|  |  |  |
|  | ***Felújítási költség mindösszesen*** | ***16 650 000*** |

A fentiekre alapján kérjük az alábbi határozati javaslat elfogadását.

**H a t á r o z a t i j a v a s l a t :**

**a Bátaszék Kistérségi ivóvíz víziközmű rendszer műszaki állapotáról és fejlesztési igényeiről szóló tájékoztatóra**

Bátaszék Város Önkormányzat Képviselő-testülete;

a Bátaszék Kistérségi ivóvíz víziközmű rendszer műszaki állapotáról és fejlesztési igényeiről, az Egyesült Regionális Önkormányzati Víziközmű Zrt. készített tájékoztatót tudomásul veszi.

*Határidő:* 2022. július 31.

*Felelős:* Kondriczné dr. Varga Erzsébet jegyző

(a határozat megküldésért) és

*Határozatról értesül:* E.R.Ö.V Zrt., Szekszárd

Bátaszéki KÖH pénzügyi iroda

irattár